CELEX: 22008D0096
Language: el
Date: 2008-09-26 00:00:00
Title: Απόφαση της Μεικτής Επιτροπής του ΕΟΧ αριθ. 96/2008, της 26ης Σεπτεμβρίου 2008 , για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ

20.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/15
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 96/2008
   της 26ης Σεπτεμβρίου 2008
   για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 4/2008 της 1ης Φεβρουαρίου 2008 (1).
            
         
               (2)
            
            
               Η ερμηνευτική ανακοίνωση 2007/C 68/04 της Επιτροπής σχετικά με τις διαδικασίες ταξινόμησης μηχανοκίνητων οχημάτων που προέρχονται από άλλο κράτος μέλος (2) πρέπει να ενσωματωθεί στη συμφωνία.
            
         
               (3)
            
            
               Το ψήφισμα του Συμβουλίου της 29ης Ιουνίου 1977 (3) και η ανακοίνωση C/281/88/σ.9 της Επιτροπής (4) είναι παρωχημένα και πρέπει να διαγραφούν από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο I του παραρτήματος ΙΙ της συμφωνίας τροποποιείται ως εξής:
   
               1.
            
            
               Τα κείμενα του σημείου 46 (Ψήφισμα του Συμβουλίου της 29ης Ιουνίου 1977) και του σημείου 47 (Ανακοίνωση C/281/88/σ.9 της Επιτροπής) διαγράφονται.
            
         
               2.
            
            
               Μετά το σημείο 47 παρεμβάλλεται το ακόλουθο σημείο:
               
                           «48.
                        
                        
                           
                              52007 SC 0169: Ερμηνευτική ανακοίνωση 2007/C 68/04 της Επιτροπής σχετικά με τις διαδικασίες ταξινόμησης μηχανοκίνητων οχημάτων που προέρχονται από άλλο κράτος μέλος (ΕΕ C 68 της 24.3.2007, σ. 15).»
                        
                     
         Άρθρο 2
   Τα κείμενα της ερμηνευτικής ανακοίνωσης 2007/C 68/04 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 27 Σεπτεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Σεπτεμβρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
         
      
   
   
      (1)  ΕΕ L 154 της 12.6.2008, σ. 7.
   
      (2)  ΕΕ C 68 της 24.3.2007, σ. 15.
   
      (3)  ΕΕ C 177 της 26.7.1977, σ. 1.
   
      (4)  ΕΕ C 281 της 4.11.1988, σ. 9.
   
      (5)  Δεν έχουν αναφερθεί συνταγματικές απαιτήσεις.